
ALFRIED LÄNGLE
DE-PRESIE SAU AUTO-PRESIUNE

STRUCTURI DE BAZĂ EXISTENŢIAL/ANALITICE 

ŞI TERAPIA DEPRESIILOR PSIHOGENE ŞI NOOGENE
Lucrarea vizează cercetarea modalităţilor existenţiale ale depresivilor. Ca simptome primare sunt prezentate: o confruntare redusă cu realitatea transsubiectivă, sentimentele de lipsă de energie şi de gol. Ca rădăcină comună a lor este prezentată lipsa experienţei fundamentale, experienţa de a ştii că este bine să exişti.
UN TABLOU AL DEPRESIEI
Dacă întrebăm ce simptome are depresivul, vom primi răspunsul că lui nu-i este dat să trăiască din plin şi liber. El îşi ţine în faţă un mod de existenţă cunoscut după care  tânjeşte. Viaţa lui este sărăcită în împlinire. Această împlinire fiind ori presimţită ori amintită din viaţa dinaintea depresiei. Strălucirea ei este îndepărtată, de neatins. Măreţia vieţii a decăzut până la ruinele unei stări vegetative.
Dacă am dori să prezentăm într-un tablou experienţa suferinţei  depresive, atunci ne-am putea închipui un om care stă în faţa unui munte înalt, el stând jos şi privind spre culme. Muntele sus e într-o lumină solară. Să fii acolo sus e fericirea cea mai mare. Dar el e foarte jos în vale. Aici este întunecat şi rece, e obosit şi muntele e mult prea abrupt.
Ceilalţi oameni reuşesc parcă într-o joacă să-1 urce şi stau sus la soare. De multe ori strigătele lor de fericire ajung până în vale. Omul stă jos şi nu întrevede nici o posibilitate să urce. Ca şi paralizat, se blochează în această stare. El observă cât de departe este această lume de el şi îşi simte slăbiciunea, se simte încleştat, zidit. Şi ultimul impuls de a ajunge în lumea aceea îndepărtată dispare. El suferă paralizat pentru că persoana sa spirituală a rămas intactă împotriva oricărei paralizii.
El vede cum ar trebui să fie în viaţă. A vedea aceasta concret, a nu se simţi apt de aşa ceva duce la o resemnare insuportabilă, care îl cuprinde total. El este „melancolic cu piele şi păr, cu corp şi suflet, dar nu cu spirit” (Frankl). Cu spiritul lui el înţelege că nu ar trebui să fie aşa, că el astfel nu e chiar el însuşi. Dar pentru el devine insuportabil a vedea că există această viaţă împlinită şi are senzaţia că se târăşte.
Aş dori să aduc în discuţie o regulă analitic-existenţială de diferenţiere a depresiilor endogene şi nevrotice. În evaluarea perspectivei vieţii există o diferenţă mare între cele două forme de depresii. Acea formă de depresie gravă denumită în literatura psihiatrică endogenă, caracterizează prin faptul că cel atins este sută la sută convins că o viaţă bună este exclusă pentru el. Din acest motiv există aici şi pericolul  suicidului. Depresivul nevrotic (şi noogen) crede că o viaţă bună ar fi posibilă pentru el şi tânjeşte spre această viaţă. 

În cazurile cronice, această diferenţă este mai mică. Personal sunt părere că aceste două forme de depresie se deosebesc una de alta, din punct de vedere psihologic, doar prin dimensiunea pierderii de perspectivă.

Prin această pierdere de perspectivă se ajunge doar la simptomele cunoscute şi la starea depresivă. Intensitatea, iuţeala şi totali​tatea pierderii de perspectivă la depresiile endogene, indică de fapt că ele se dezvoltă pe baza instabilităţii proceselor biochimice. Această formă de depresie se datorează disfuncţiilor produse în procesele fiziologice. Această observaţie făcută de AE se confirmă şi prin noile discuţii clasificări ale depresiilor (DSM III).

Descrierea ce urmează se referă atât la depresia nevrotică, cât şi la  cea endogenă. La cea din urmă se observă o mai amplă participare somatică. O participare a dimensiunilor fizică, psihică şi noetică oricum e prezentă la toate formele de depresie.
CUM AJUNGE OMUL LA EXISTENŢĂ?

Nu pot ajunge la existenţă prin propriile mele forţe, cum nu sunt născut din mine. Scânteia care duce la fiinţarea omenească se produce prin întâlnirea capacităţilor mele noetice cu o situaţie care produce o vibraţie în mine. In domeniul existenţial, diviziunea obiect–subiect nu-şi are valabilitatea. Existenţialitatea omului se relevă atunci când disponibilitatea sa întâlneşte un vis-a-vis, un obiect, care îl provoacă şi care e în stare să-l pună în mişcare pe om. 
Primul pas existenţial este PERCEPEREA OPUSULUI. Acest fenomen filosofic, în psihologie se numeşte Percepţie.
Ai doilea pas este EVALUAREA PERCEPUTULUI, care în principiu este o (pre)-simţire a unui posibil sens. 

În al treilea pas omul ia ATITUDINE, ceea ce îi dezvoltă personalitatea. Existenţialitatea presupune o acţiune adecvată situaţiei. va
(Descrierea acestor paşi, la Längle, 1988, p. 40-52)
În principiu existenţialitatea este o confruntare cu situaţia reală în care am fost introduşi, cu sau fără voia noastră, întrebaţi sau neîntrebaţi. Existenţialitatea înseamnă a şti în ce situaţie trebuie să mă abţin, să refuz; să hotărăsc pentru ce anume mă angajez, la ce să mă dedic şi pe urmă să şi fac lucrul respectiv. Viaţa existenţială implică libertate şi responsabilitate, care cuprind cele 3 existen​ţiale: spiritualitate, libertate şi responsabilitate, cum le denumeşte Frankl după Heidegger. Cele trei existenţiale se contopesc în termenul de autotranscendenţă, care este o proiecţie spre valorile care sunt percepute in deplinătatea lor. Transcenderea de sine se produce în urma înţelegerii şi simţirii importanţei şi urgenţei situaţiei în sine, care devine preţioasă prin valoarea-i proprie, îmbogăţind totodată propria valoare a persoanei.
Viaţa existenţială se centrează pe două puncte focale care arată întinderea existenţială a vieţii:

EXISTENŢĂ
                          AUTENTICITATE========================VALORI

(valoarea persoanei proprii)                                           (valoarea proprie a lucrului in sine)
Imag. 3: Existenta este ca un arc, care se întinde între persoană şi lucru, obiect 

                                          MODUL DEPRESIV DE A EXISTA

Cum oare creşte la depresiv, într-un mod atât de apăsător, sarcina de a-şi trăi viaţa?
De ce îi părăsesc puterile pe depresivi?
De ce nu au viitor?
Ce face depresivul din existenţa sa?
Prin observaţiile făcute asupra modului de modelare a existenţei depresivului, reies din punct de vedere analitic existenţial trei grupe de simptome:
1. confruntarea redusă cu realitatea  (deficienţa simţului realităţii); 2.

2. sentimentul ce neputinţă (lipsa de energie = Ohnmachtsgefühle);
3. sentimentul de gol (Leeregefühl).
Aceste grupe de simptome reprezintă preponderenţa depresivă a spiri​tualităţii subiective şi obiective a omului. Ele se referă la:
1. Spiritualitate

2. Libertate şi responsabilitate
3. Sensul şi valorile, care sunt corelatul obiectiv al spiritualităţii subiective.
Schimbul normal între depresiv şi lumea lui e disturbat în câmpul existenţial. În loc să ajungă la AUTOTRANSCENDENŢA eliberatoare, el rămâne ancorat doar în el însuşi şi prea preocupat de sine însuşi.
Astfel apare o presiune contra LUI însuşi ca şi când natura proprie s-ar opune pereţilor de temniţă ale EU-lui. Depresivul pendulează între autoagresiune şi autocompătimire. Courard (?) consideră autodesprinderea (?) slabă ca un semn al unei autorepresii, care ar conduce la incapacitatea de a creşte ca persoană. Această observaţie este confirmată de cercetările analitic existenţiale.
I. DEFICIENŢA SIMŢULUI REALITĂŢII (confruntarea redusă cu realitatea).
Acest fragment arată cum depresivul se ţine el singur în şah şi nu mai ajunge sa fie real în lume.
Terapeut: a existat în ultima vreme ceva ce v-a creat bucurie? 

Pacienta: Da, un concert Rock, la care am fost cu soţul meu. 

T: Dacă v-a făcut bucurie, n-aţi dori să mergeţi din nou? 

P: Aceasta ar trebui sa fie atunci în permanenţă! Nu ajunge să merg doar din când în când. Atunci desigur ar fi ceva constrâns!
                        1. DIVERGENŢA ÎNTRE GÂNDIRE ŞI ACŢIUNE
Gândul la bucuria concertului n-a produs la pacientă o acţiune concordantă, ci dimpotrivă a evocat o poziţie contrară. Nu s-a putut hotărî să meargă iarăşi la astfel de concerte. Prin felul ei de a gândi, femeia depresivă s-a expus unei tensiuni, deoarece nu poate lăsa lucrurile aşa cum sunt, lucrurile bune sau frumoase, cum nu poate aprecia nici pozitiv acţiunile ei proprii. Imaginaţiile ei îi baricadează drumul spre lume şi-i ascund viaţa.  Gândirea ei rămâne neconfirmată, căci nu este urmată de acţiune. Şi invers, acţiunile ei sunt devalorizate pentru că ele nu corespund imaginaţiilor. În continuare sunt prezentate divergenţele între gândire şi acţiune, precum şi unele expresii tipice ale depresivilor:
"Neîncetat am simţiri şi gânduri, dar NIMIC nu transpun în practică. De ex. vreau să fiu mai independentă şi îmi zic că vreau să merg la film. Dar atunci nici nu-1 întreb pe soţul meu dacă pot să mă duc sau dacă ar merge şi el cu mine. Şi NIMIC nu se întâmplă"

„Ştiu ca mi-ar prinde bine să merg o zi pe săptămână la plimbare. În ultima săptămână Dvs. m-aţi convins, dar săptămâna aceasta, nici măcar nu mi-am pus întrebarea. Şi am stat împreună tot week-end-ul acasă şi simt cum iar devin şi mai depresivă. 

Cu toate greutăţile ce le am cu mama mea, nu venit NICIODATĂ, nici măcar ideea, să discut cu ea despre aşa ceva. Întotdeauna doar acel „bună dimineaţa” şi atât. Asta funcţionează bine. Nu am avut curajul pentru că ar fi putut ieşi scandal şi atunci ÎŢI cade totul pe cap şi mama e VEŞNIC jignită!” (observaţi generalizările şi trecerea dintr-o dată la persoana a II-a).
În cazul terapiei este important să i se arate pacientului legătura dintre gândire şi acţiune. Dându-i sarcini concrete, această divergenţă între gândire şi acţiune se poate reduce destul de mult în 4-1o şedinţe de psihoterapie.
                           1.1.   DEPRESIVUL,  CAPTIV  al  INFINITELOR  POSIBILITĂŢI
"M-am întrebat recent ce fac eu când visez? Găsesc că fac un fel de galop de probă în care-mi măsor gândurile cu realitatea. Mă gândesc la TOATE posibilităţile care ar putea surveni. Prietenul meu nu face aşa. Îşi găseşte o explicaţie pt. problemele lui şi le-a şi rezolvat. El nu face ceea ce eu fac tot timpul, adică sa controlez lucrurile, dacă corespund realităţii şi dacă teoriile despre ele corespund". 

Iarăşi: "Problema este că nu aleg între posibilităţi, ci mă opresc în domeniul posibilităţilor şi mă preocup de legătura lor cu reali​tatea".
Natural că totdeauna TOTUL este posibil. Putem fi chiar totdeauna vinovaţi de totul. De fapt pacienţii îşi atribuie fel de fel ce greşeli, atâta timp cât se află în domeniul posibilităţilor şi mai ales când aud critici la adresa lor.
Conştientul depresivului este marcat de predominanţa POSIBILULUI. Însă nu se ţin de ceea ce văd cu adevărat, nu trăiesc cu adevărat şi nu fac in mod real ("reprezentarea realităţii"); ei trăiesc în presupuneri:
"Ceilalţi ar trebui să observe ei înşişi..."
"Când el se uită aşa la mine, precis că nu vrea ca să-l întreb..."
"Sunt convinsă că fiica mea divorţată şi-ar dori s-o vizitez mai des”
- "Aţi întrebat-o vreodată, cât de des şi-ar dori vizite din partea Dvs?" (tăcere mirată).
"Nu, până acum, niciodată".
Nu e nimic de spus daca oamenii fac presupuneri, se gândesc la diferite posibilităţi. Dar ceea ce este caracteristic pentru depresivi este supoziţia în privinţa realităţii. Ipoteticul se tratează deja ca şi cum ar fi realitate.
T: "De ce spuneţi că n-ar avea sens să schimbaţi situaţia apăsătoare de acasă?"

P: "Pentru ca atunci aş fi nerecunoscătoare, ei ar crede ca aş fi nemulţumită şi mi-ar face reproşuri".

T: "Şi ce ar fi rău în aceasta?" 

P: Rău ar fi că aş putea şi eu gândi la fel cu ei şi că reproşurile ar fi justificate"

T : „SUNTEŢI nerecunoscătoare?"
P: "Nu ştiu. Ceea ce gândesc şi simt se contrazice. Asta dezlănţuie un sentiment de vinovăţie! Cu toate că mă gândesc că aceasta nu este de loc drept. Când mă gândesc că un lucru ar fi drept, atunci întot​deauna simţământul mă încurcă!"
T: "Simţământul acesta este el chiar îndreptăţit? Aţi fost vreodată cu adevărat nerecunoscătoare, aşa încât să vă zică asta cei de acasă?”

P: "Nu, nu mi s-a zis niciodată cu adevărat (devine aproape furioasă). N-a ajuns niciodată până acolo!" 

T: "Deci nici măcar nu ştiţi, în ce situaţie oamenii au gândit ca aţi fi nerecunoscătoare? "Ştiţi numai în ce situaţii credeţi Dvs. ca oamenii ar fi putut gândi aceasta despre Dvs." 

P: "MHM" - pauză. Observ că iar se repetă (expiră adânc) că fac mereu supoziţii" 

T: "Problema este că nici măcar nu ştiţi ce este cu adevărat!"

P: „Nu ştiu cum ar reacţiona oamenii de acasă cu adevărat. Mi-e frică de reacţiile pe care nu le cunosc”. Remediul terapeutic constă în faptul că trebuie intrat cu pacientul în lumea posibilităţilor sale şi în discuţie să se evalueze adevăratele sale posibilităţi. Pentru ca el să se poată stabiliza i se dau teme de casă, privind anumite situaţii de rezolvat.
                      1.2.   ABSENŢA  COMUNICĂRII, absenţa dialogului, absenţa mutualităţii.
Presiunea exercitată asupra vieţii omului depresiv provine foarte des şi din lipsa comunicării, a dialogului cu aproapele, cu cei din jur. Astfel a venit la ora de terapie o pacientă plângăreaţă. S-a scuzat de la bun început, că vorbeşte atât de mult, dar că ar fi frământată în privinţa concediului. În doua zile va pleca cu soţul într-un concediu de ski şi atunci va surveni din nou vechea ceartă. El ar vrea ca ea sa schieze pe pista cea mare, dar ea nu ştie sa schieze bine. Lui i-ar place să iasă mult cu ea în lume, dar ea ar prefera să citească, să asculte muzică şi să schieze doar pe pistele uşoare, care pentru el însă ar fi prea plicticoase. Zilnic s-ar ajunge la certuri şi întreg concediul s-ar transforma într-un chin. Ar prefera să nici nu mai plece, dar nici asta nu i-ar putea-o spune.
Pacienta s-a simţit lipsita de apărare şi ajutor. Gândurile ei au dus-o la escaladarea aşteptărilor negative, iar acestea la o escaladare a fricii ei de a nu face faţă  cerinţelor bărbatului ei, ceea ce iar ar duce la depresie. Se gândeşte că ar fi o ratată, căci nu  stăpâneşte nimic şi că bărbatul ei ar fi de compătimit, fiind căsătorit cu o asemenea femeie etc., etc.
La întrebarea dacă a discutat aceste gânduri cu soţul ei, ea a răspuns că aceasta se întâmplă în fiecare concediu. La întrebarea dacă ea nu ar dori să discute dinainte cu soţul ei despre concediul apropiat şi să ajungă la anumite înţelegeri cu el, ea a răspuns că discuţii de genul acesta nu-i stau în fire şi în afară de aceasta, soţul ei tot nu ar ţine cont de acestea, şi ei nu i-ar rămâne decât să explodeze..
Când i s-a sugerat că ar fi indicat un schimb de păreri între ei şi că renunţarea nu ar trebui să fie doar din partea unuia, ea a răs​puns că "nu am avut tăria să pretind din partea lui acest lucru, că doar n-ar fi decât o afacere, iar eu oricum pot să fac mai uşor acest lucru". Iar se scuză că vorbeşte atât de mult. Şi soţul îi zice că acesta ar fi viciul ei, această pură autoerijare.
Am intervenit susţinând ca vorbitul nu trebuie sa fie un viciu. Mai ales nu atunci când este folosit pentru a se înţelege. Înţelegerile contractuale sunt făcute doar pentru ca părţile contractante să se înţeleagă mai bine. Concediul a trecut cu bine. N-a mai fost nevoie decât de câteva luni pentru a şti să folosească vorbitul pentru a comu​nica şi a-1 folosi şi în alte domenii.
Dacă lipseşte comunicarea, lipsesc şi clarificări în contact cu aproapele şi se instalează un cerc diabolic. Te simţi înghesuit, împins să acţionezi. Lucrul pe care ceilalţi nu-1 fac, crezi că trebuie să-1 faci tu. Aceste multiple activităţi, care izvorăsc din sentimentul lipsei de libertate, de dependenţă, nu sunt subiectiv însoţite de trăirea succesului, a unei realizări. Depresivul crede că trebuie să de supună unui fel de constrângere necesară.

La întrebarea: ce ar conduce la dezbinare între gândire şi acţiune, am putea observa ce mare importanţă are educaţia, cultura, normele sociale din familie şi totodată o mare sensibilitate a depresivului. Pacientul confundă obiectivitatea cu răceala. Confirmarea prea rară a gândurilor prin acţiune îi oferă pacientului prea puţine ocazii să formeze atribuţii externe. El crede: "Tot ce e rău, vine de la mine!"
                   2. ÎNCREMENIREA IERARHIEI VALORILOR  REALE, lipsa dialogului intern.
Forma agitată a depresiei e bogată în acţiuni pornite, dar e ca şi paralizată în ducerea la îndeplinire a unei acţiuni începute. Pacienţii încep multe lucruri, care pe urmă sunt întrerupte, pentru că înainte de a le termina apar altele mai importante. Devin haotici şi încep să sufere din această cauză. Ei se lasă duşi de şirul evenimentelor, fără să descopere ce ar fi mai important pentru ei şi ce ar mai putea fi amânat. Ceea ce le lipseşte, este o atitudine personală faţă de situaţie. Numai asta ar conduce la autodistanţarea necesară, care ar permite o privire de ansamblu asupra întâmplărilor. Dacă această atitudine lipseşte, atunci o funcţie de bază a omului nu s-a realizat, şi personalitatea nu s-a desăvârşit.
"Zi de zi ajung un vacarm, deoarece fac întâi lucrurile neimportante. Până la urmă am chiar senzaţia că am şi realizat ceva. Dar cu cât mai mult se adună lucrurile importante nerezolvate, cu atât sunt mai deprimată. Prin zăpăceala mea, singură îmi fac mai mult ce lucru".
Prin această evitare de luare a unei atitudini personale în funcţie de importanţa lucrurilor, apare un deficit acut de organizare. Altfel spus: depresivii duc şi lipsa unui dialog intern.
                                                  3.  FUGA DE PREZENT
Posibilităţile totdeauna se află în viitor. Ceea ce reprezintă ca esenţă încă nu ajuns o realitate, nu se află în prezent şi cu atât mai puţin în viitor. Depresivul se confruntă sporit cu posibilităţile, pe care le anticipează intelectual, dar se împiedecă de prezent.      

-"Tot ceea ce fac, fac fals”.
Pacientul vorbeşte de "fals" luând în considerare lumea sa noetică. Cât de puţin îşi dezvoltă depresivul personalitatea sa (Personsein) se vede atunci când la întrebarea ce ar fi fost de fapt corect în cazul concret, el nu găseşte nici un răspuns, rămâne dezorientat.
Pentru că prezentul este perceput atât de rău, se ajunge la două reacţii:

a. MĂSURI DE PROTECŢIE faţă de alte noi greşeli, refugiindu-se în lumea posibilităţilor anticipate;
b. CONSOLARE ECHILIBRATOARE pentru prezentul rău îşi imaginează viitorul deosebit de luminos şi promiţător (comparaţi: tabloul cu muntele înalt, la care numai vârful este însorit)

Prin aceasta are loc o emigrare gândită din prezent, într-o utopie, care îndepărtează astfel prezentul permanent dezamăgitor. 

„Întreaga mea viaţă, încă din timpul şcolii, am trăit spre puncte luminoase în viitor. În fiecare zi mi-am căutat ceva nou, care se afla în viitor".
Am putea vorbi despre un vacuum existenţial parţial. Depresivul nu se gândeşte la lucrurile din prezent, ci aşteaptă permanent timpuri mai bune, sau îi e dor de timpurile mai bune din trecut. În raportul său faţă de timp, esenţial pentru depresiv, îmi pare a fi fuga de prezent. Pentru el nu este semnificativ dacă punctul de reper este în viitor sau în trecut, trebuie doar să fie de neatins pentru viaţa prezentă. De multe ori întâlnim exprimări ale depresivilor cu reper în trecut: "atunci totul era atât de frumos, dar acum..."
Aceasta atitudine are un efect fatal asupra existenţei oamenilor depresivi, pentru că prin felul lor de a gândi, prin atitudinea lor faţă de viitor într-adevăr nu au viitor. Experienţa lor din prezent aruncă umbra întunecoasă din ziua de azi, înainte înspre viitor. În felul acesta, o decizie asupra posibilităţilor reale viitoare este imposibilă. Amar este şi faptul că trecutul, chiar dacă a fost atât de frumos, nu poate fi retrăit. Depresivul cade între două scaune, al TREBUITULUI şi a DEVENIRII.
Baza pentru căutarea sensului este observarea (viziunea) posibilităţilor adică a FACULTATIVULUI. Depresivul se încurcă în gândirea despre posibil, dar nu reuşeşte să transforme posibilul în realitate. Se ajunge la acele procese cognitive descrise de Beck:
1. Depresivul trage concluzii din evenimente şi situaţii fără o evidenţă reală pentru acestea. Beck numeşte aceasta "Inferenţa arbitrară".

2. Abstracţie selectivă: gândurile şi verdictele se bazează pe detalii, se ignoră caracteristicile principale ale situaţiei
3. O suprageneralizare: înclinare spre concluzii, chiar cu informaţii neîndestulătoare
4. Supra- şi subaprecierea semnificaţiei întâmplărilor, precum şi a capacităţilor proprii.

5. Inexactitate în relatarea întâmplărilor, care împiedică procedura de rezolvare a problemelor.
Aceste cogniţii depresive stau în legătură cu ceea ce în lucrarea prezentă am descris ca un deficit în împlinirea potenţei noetice.

Prin neconfruntarea cu realitatea, prin neimplicare integrală cu trup şi suflet şi nu numai intelectualiceşte, "fundamentul existenţei fuge de sub picioarele depresivului, aşa încât se scufundă din ce în ce mai adânc într-un abis. Nivelul la care se află depresivul se scufundă mereu faţă de nivelul vieţii, care se realizează în permanenţă în jurul său. Tensiunea între A FI (SEIN) şi A DEVENI (SOLEEN) se manifestă deci pas cu pas.

                                         II. SENTIMENTUL DE NEPUTINŢĂ, de epuizare.
Acesta se formează în urma neîmplinirii libertăţii şi a neasumării responsabilităţii. Aceste două existenţiale stau bineînţeles într-o strânsă legătură cu existenţialul abordat mai înainte: cel de confruntare spirituală şi a luării de poziţie.
                                              2.1. DEFICIENŢA CAPACITĂŢII DECISIVE
Dacă omul nu a descoperit ceea ce este bine, cum să se hotărască asupra unui lucru? Pentru a lua o decizie în libertate, omul are nevoie de orientare, care să-i permită să urmeze un ţel.
P: Trebuie să termin definitiv cu prietenul meu. Am scris o scrisoare de despărţire, dar nu ştiu dacă s-o trimit (pacienta doreşte ca terapeutul să ia o decizie în locul ei). 

T: Eu nu înţeleg, Dvs. doriţi să puneţi capăt unei stări insuportabile şi totuşi credeţi că după aceasta o să vă meargă şi mai rău? 

P: Este ca în filosofie, am încetat de mult sa mă mai ocup de ea. Toţi susţin că ar şti ceea ce este drept şi eu acuma nu mai ştiu ce este drept de fapt.
                                                          2.2. LIPSA CURAJULUI
Capacitatea de decizie nu depinde doar de ceea ce iniţial se constată că ar fi din punct de vedere moral "corect" (drept). Pentru capacitatea de decizie mai este nevoie şi de simţul realităţii, care indică ceea ce este important în situaţia de faţă. Dar pt. a constata ce anume este important, este nevoie pe lângă autodistanţare şi de un "curaj primar", care constă în a găsi de unul singur, prioritatea din situaţie. Numai astfel devine posibilă o conduită în viaţă orientată după ordinea în care realitatea precede moralitatea. Acest principiu de ordine existenţial nu se mai orientează după uşurinţa unei sarcini sau prioritatea aparentă.
Dacă lipseşte acest principiu al ordinii, omul se dedică la ceea ce e uşor şi mai la îndemâna. Cotidianul devine într-o măsură mare monoton, sumbru, nu mai există echilibru între efort şi relaxare, între oboseală şi refacere, între succes si eşec. Dacă depresivul face ceva plăcut, se simte totuşi apăsat de tot restul, pe care ar mai trebui să-1 facă. Dacă stă în faţa unui lucru greu, a ceva neplăcut nu mai găseşte resurse de putere, pentru că nu i se relevă importanţa situaţiei, „ponderea ei existenţială”.
Depresivii declară de ex. că ar citi cu plăcere ziarul, ar merge la cinema, şi-ar vizita prietenii. Însa nu reuşesc pt. că sunt înconjuraţi de atâtea alte lucruri, care ar trebui făcute în acelaşi timp. 

"Nu pot lasă rufele necălcate, dar nici să calc nu-mi place." 

"Totul este important. Aş dori să citesc, dar şi lucrul trebuie făcut în acelaşi timp. Viaţa se scurge, zi cu zi, ca o masă nestructurată, devenind tot mai vâscoasă. 

Bilanţul unei zile se târăşte în următoarea, iar deficitul vieţii creşte zi de zi. Viaţa este ameninţată de faliment.
Ceea ce îi lipseşte pacientului poate afla în timpul terapiei:
1. Depresivul are nevoie de faze de meditare. Fiecare om are nevoie de pauze creatoare în care-şi ordonează şi-şi planifică ceasul ce vine în funcţie de importanta lucrurilor. Aceasta se întâmplă prin scoaterea pt. câteva minute din situaţia respectivă, uitându-se la ea de la o anumită distanţă (autodistanţare).
2. Depresivul are nevoie ce "delimitări" (Trennmarken). Fiecare problemă trebuie despărţită de cealaltă, să fie tratată ca un tot unitar. Deosebit de important este ca depresivul  să-şi încheie fiecare zi seara, astfel încât noaptea să poată devine "cenzorul" necesar. Ziua trecută seara trebuie prelucrată din punct de vedere spiritual, în aşa fel încât să poată "trage linie". Doar astfel devine posibil ca ziua următoare să devină o zi "nouă". Depresivul poartă sentimentul neîmplinirii, al zilei premergătoare în dimineaţa următoare, care la trezire, deja în pat, copleşeşte pe pacient prin reziduurile uriaşe ale zilei precedente. E bine de luat în considerare şi evenimente mai importante ca de ex. concedii, zile de naştere, sărbători, care marchează, ca nişte pereţi despărţitori, etape de viaţă.
3. Hotărârea trebuie discutată şi exersată cu pacientul. El s-a învăţat să stea de o parte, să stea de cealaltă parte a lucrurilor şi evenimentelor, să se închisteze în sine însuşi, să vadă totul doar în lumina posibilului. Consecinţele acestui "învăţ" trebuie luate în considerare şi gândite bine. Trebuie să înveţe să facă "contracte", să ducă dialoguri, atât cu alţii, cât şi cu sine însuşi.
El devine propria sa victima fiindcă îi lipsesc strategiile acestea. Fără conduită, este expus jocului întâmplării şi a evenimentelor  pentru că îi lipsesc mijloacele noetice.
                                                  2.3. PRESIUNEA OBLIGAŢIILOR
Cine este expus împrejurărilor, fără a putea cârmui, cum este cazul la depresiv, are sentimentul că nu i-ar rămâne nimic altceva ce făcut decât să se lase forţat de împrejurări. El nu vrea să se lase forţat, dar simte că trebuie să se lase forţat. Pentru a putea vieţui se şi lasă forţat. Consecinţa este ca el se dezice de responsabilitate şi de viaţă.

Observăm că:
1. Activitatea depresivului este dictată de presiunea împrejurărilor. El crede că pt. a supravieţui trebuie să se lase forţat. Existenţialul său de fond (Lebensgefűhl) este: neliber. Deseori pacienţii spun: "pot forţat!" Li se pare de neconceput că ar putea să zică simplu NU. În terapie este important, ca să i se arate pacientului, cum ar fi putut să zică NU,  într-o situaţie concretă, relatată chiar de către el. Se poate apela la intenţia paradoxală, ducând jocul chiar la extremă,  aşa încât pacienţii sa înceapă să râdă. De multe ori duc acest joc mai departe aşa încât absurditatea consecinţelor extreme, de care de fapt se tem depresivii, să devină vizibile şi să se ajungă la un râs eliberator. Acest râs este prima luare de atitudine şi punte spre libertate. Mijlocul pe care eu îl aleg cu plăcere este o prezentare obiectivizată a situaţiei, pe care pacienţii o pot vedea pentru prima oara dinspre afară. Aceasta conduce la autodistanţare. 

Exemplu: Soţul cere cheile maşinii de la soţie. Soţia ar avea si ea nevoie de maşină. Din sentimentul ca TREBUIE să cedeze, îi dă cheia şi e depresivă pt. restul zilei. 

T: Ce ar fi fost dacă nu i-aţi fi dat cheia? 

P: Dar a trebuit, că a avut nevoie de maşină! 

T: Ce s-ar fi întâmplat dacă aţi fi spus NU? 

P: Aceasta nu ar fi posibil! 

T: Haideţi să ne imaginăm ce s-ar fi întâmplat, dacă aţi fi continuat ziceţi NU!
P: El ar fi turbat şi eu tot aş fi cedat! 

T: Ce ar fi făcut într-adevăr soţul, daca l-aţi fi refuzat?

P: AR fi făcut un scandal monstru, ar fi ieşit o ceartă teribilă!

T: El nu ar fi putut să vă forţeze (dacă Dvs n-aţi fi fost implicit de acord). Tot ce ar fi putut să facă, ar fi fost să vă ia cheile cu forţa din mână. Ar fi putut să vă ameninţe, să vă lege, sa vă strângă de gât, să vă schingiuiască până la pierderea cunoştinţei, pt. a afla unde sunt cheile... Şi Dvs. aţi fi continuat să ziceţi NU! (ducere ad absurdum). Eventual ar fi putut să înceapă să plângă sfâşietor, dar Dvs. n-aţi fi cedat. El n-ar avea nici un fel de posibilitate să vă forţeze, dacă Dvs VREŢI să ziceţi NU. Ar fi putut face o criză de furie, dar Dvs. aţi fi putut zice în continuare, cu tot calmul, că astăzi nu-i daţi cheile. Ar sta în fata Dvs ca un pudel plouat, neajutorat cum nu 1-aţi văzut niciodată! Atât vreme cât ziceţi NU, el nu are ce face.
P: (râzând) Chiar aşa de departe n-ar merge soţul meu, sa mă lege..., să mă schingiuie...
T: Atâta timp cât ziceţi NU, n-ar putea decât să vă chinuie, să vă omoare, dar n-ar putea să vă forţeze ca Dvs să VREŢI altfel!
P: (râzând) Aşa de departe n-ar merge soţul meu. Ar putea să mă certe, dar nu m-ar lovi! (iar serioasă): Aveţi dreptate! Nu m-am gândit niciodată astfel! Am crezut totdeauna că pot fi forţată!
La depresivi se găseşte deseori, ca de altfel şi la anxioşi, obiceiul de a amâna până la imperiosul "ultim moment".
"Atunci n-am încotro, trebuie s-o fac. Nu-mi mai rămâne nici o scăpare, nici măcar cu mine însumi nu mai am ce discuta!"
2. Depresivul nu numai că se lasă constrâns în a acţiona, ci mai lasă să cadă asupra sa şi  responsabilitatea, precum şi vina. Dacă mediul înconjurător observă că un om se lasă forţat, face tot posibilul să-l facă pe el răspunzător pentru toate cele, manipulându-l, pt. a trage un anumit folos. Depresivul este o victimă recunoscătoare! Sentimentul său fundamental oricum, este de VINOVĂŢIE. Comportamentul celor din jur corespunde imaginaţiei sale prereflexive şi întâlneşte în el un "corp de rezonanţă gata pregătit. Acest fenomen este atât de des întâlnit, încât nici nu necesită o prezentare mai amplă.
În rezumat, depresivul nu acţionează liber, nealegând conştient, iar responsabilitatea sa nu are caracterul unui răspuns existenţial perso​nal. În absenţa acestor existenţiale omul nu reuşeşte să-şi trăiască viaţa SA.
                                                          URMĂRILE NEPUTINŢEI
Ca urmare a neputinţei se instalează nesiguranţa de sine. Însuşitatea nu este asigurată, pt. că nu este raportată la poziţia din care persoana ar putea să acţioneze. Nevroticului anxios îi este, din acest punct de vedere, mai uşor. Mai devreme sau mai târziu îşi proiectează frica asupra unui obiect, de care poate să fugă. Astfel el măcar are senzaţia că cel puţin poate întreprinde ceva împotriva stărilor sale. Depresivul nu are aceasta posibilitate. Insuficienţa sa îl duce la „PASIVITATEA PERSOANEI”, pe care o resimte apăsătoare, paralizantă.
Prin insuficienţa internă şi externă a unei baze personale de luat hotărâri, viaţa depresivului este condusă şi determinată din afară, înstrăinată. El se lasă constrâns. Se orientează după ceea ce spun şi fac ceilalţi. Atitudinea sa conformistă de viaţă stă sub eticheta „LUĂRII ÎN CONSIDERAŢIE” (Rűcksichtnahme). Nesiguranţa, inhibiţia paralizantă şi înstrăinarea sunt simptomele relevante ale libertăţii netrăite. 

Aş dori să vă prezint un extras mai amplu dintr-o întrevedere cu un pacient, pentru a vă putea arăta cum se influenţează reciproc diferitele elemente ale unei existenţe depresive şi cum pot ele fi întâmpinate de analiza existenţială şi de logoterapie. În acest fragment este vorba îndeosebi de sentimentele de neputinţă, autopresiune, precum şi de libertate faţă de propriile nevoi (spre interior) şi spre exterior.
O pacientă de 3o de ani, care a mai venit în anii din urmă la consul​taţii, s-a hotărât de curând să înceapă o terapie datorită depresiei şi tulburărilor psihosomatice. În ziua consultaţiei vine foarte ner​voasă şi cu o tahicardie în jur de 100. Povesteşte că după ultima con​sultaţie s-a simţit bine câteva zile. Ar fi reuşit să mai facă câte ceva, ar fi fost mai plină de încredere. S-a ocupat mai mult de fiica ei, fiindcă a realizat că fiică-sa are nevoie de ea. Acest lucru i-a făcut bine. Soţul ei, care o tratează despotic şi lipsit de consideraţie, ar fi fost mai atent în alegerea exprimărilor sale.
P: Este aşa de rău că acest sentiment de bine a durat doar câteva zile. După aceea a survenit iar acel „TREBUIE” şi sentimentul de obligaţie s-a instalat din nou. Zile de-a rândul a mers bine şi dintr-odată s-a instalat dezinteresul. Hansi (soţul ei) consideră că eu nu sunt om de familie. Dar eu nu-1 cred... şi pe urmă parcă totuşi îl cred, mă acuz şi mă simt vinovată, nu mai am nici un chef, mă apucă frica de propriile mele sentimente şi de mine însumi. Sunt un om rău, provoc numai rău, până şi bolile le conjur, sunt insuportabilă şi tot timpul mă apucă palpitaţiile. Şi când spun ceva, soţul mă înţelege greşit. Astfel 1a sfârşitul săptămânii i-am spus soţului, că ar putea sa mă întrebe şi pe mine, ce aş dori EU să fac. Dar el a înţeles prin asta, că de acum încolo va trebui să se descurce singur.
T: Ce puteţi face Dvs. în cazul acesta?
P: doamna din nou începe să povestească cât de rău merge totul şi cât de complicat.
T: (femeia vorbeşte tot mai repede, se încruntă) Dacă vă gândiţi la toate acestea vă simţiţi ca o victimă neputincioasă. Trebuie să vedem dacă se poate găsi un drum, care să treacă PRIN problematică şi să o depăşească, pt. ca ea să nu se extindă la infinit.
P: Mi-e o frică grozavă, să nu fiu dată deoparte, să fiu călcată în picioare.
T: Acuma însă nu v-am întrebat ce frică aveţi, ci să ne gândim ce aţi putea să faceţi.
P: Aş putea să fac ceea ce vreau să fac. Prin aceasta aş putea pune pe soţul meu în faţa faptelor împlinite sau aş putea necontenit să-i spun ceea ce aş dori eu.
T: Cum aţi făcut până acuma? Ce experienţă aveţi?
P: Nu am niciuna.

T:  Cum aţi procedat totuşi?
P:  Când am vrut să mă întâlnesc cu o prietenă, mă gândeam că poate so​ţul sau fetiţa sunt obosiţi. Şi după aceea m-am gândit, că ce o să vorbesc mare lucru cu prietena mea, tot    n-are nici o importanţă! Şi atunci nici nu m-am mai bucurat de o întâlnire cu ea, cu toate că în suflet am simţit nevoia să vorbesc cu ea. Şi nici n-am mai întâlnit-o.
T: Ce părere aveţi despre procedeul Dvs? (terapeutul  îi repetă cele întâmplate şi trăite) De ce aţi spus ceea ce aţi spus?
P: Să-mi tai singură cheful.
T: De ce aţi vrut să vă tăiaţi cheful, să vă dezgustaţi?
P: (se uită nedumerită)
T: Aţi avut nevoie să vă întâlniţi cu prietena. Cum a fost atitudine DUMNEAVOASTRĂ faţă de această nevoie? Ce părere aveţi de această nevoie?
P: (după o lungă pauză) Cred că încerc să ignor nevoile.
T: Nevoile au importanţă?
P: Probabil ca ele contribuie primordial la bucuria vieţii. Nu ştiu!
T: Aţi observat că Dvs. aveţi nevoi, şi că Dvs puteţi proceda într-un fel sau altul cu cerinţele Dvs. Aţi observat că există o libertate în felul în care puteţi aborda aceste cerinţe?
P: Libertatea NU o am. Depinde de ce anume are importanţă pt. mine.
T: Aţi putea să-mi explicaţi aceasta?
P: Libertatea ar consta în decizia mea pentru nevoile MELE sau ale altora.
T: Exact. Cum se poate ajunge la o hotărâre?
P: Prin EGOISM (pacienta râde)
T: Deci este vorba de decizia: cerinţele mele sunt îndreptăţite, sau e vorba de nevoile celorlalţi?
P: Supra-Egoul meu îmi spune ce este îndreptăţit şi ce nu.
T: Cum decurge asta în mod practic? 

P : Practic aşa se întâmplă, că eu îl întreb pe soţul meu în mod indirect, dacă cerinţele mele sunt sau nu sunt îndreptăţite.
T: Indirect?
P: De fapt direct.
T : Cum întrebaţi aceasta?
P: (pauză lungă) De fapt nici nu-1 întreb, ci mă orientez după dispoziţia sa şi atunci îmi dau seama ce e de făcut, să mă duc sau să nu mă duc…

T: Aveţi deci cerinţa să vă întâlniţi cu o prietenă, va uitaţi la soţ, cercetaţi dispoziţia sa şi vă întrebaţi: În situaţia aceasta, nevoia mea este sau nu îndreptăţită? Şi iar vă uitaţi la dispoziţia sa, de care credeţi că ar fi dependentă îndreptăţirea Dvs. Unde rămâne părerea Dvs.)
P: Nu există.
T: CE anume hotărăşte asupra nevoilor Dvs.?

P: Dispoziţia soţului.

T: Şi CINE hotărăşte asupra îndreptăţirii nevoilor Dvs?
P: Soţul, sau un oarecare ALTUL.
T: O spuneţi cu toată claritatea.
P: Da!
T: O spuneţi cu nemulţumire! Ce simţiţi când spuneţi acest lucru?
P: Că nu este deloc plăcut, nici conversaţia asta, nici faptul în sine. Aceasta SUNT EU! Ar trebui să mă schimb total, dacă aş vrea să schimb situaţia. Procedeul meu este extrem de automatizat.

T: Adică procedura de a lăsa pe alţii cu dispoziţiile lor, să hotărască asupra nevoilor Dvs.?

P: Da!

T: De mult procedaţi astfel?

P:  Probabil toata viaţa mea!
T:  Cred totuşi, că aţi putea avea mai multă speranţă decât vă daţi seama. Aţi uitat ceva... faptul că aveţi libertate, pe care aţi şi folosit-o, dar nu v-aţi dat seama de ea. Deci să ne uitam încă o dată: aveţi o nevoie…, soţul vine acasă..., vă obligă să fiţi de o părere cu el? P: „Moraliceşte mă obligă: spune mereu ca n-aş avea interes pt. familie, nu-1 iubesc nici pe el nici pe copil... aşadar e o presiune morală. Şi în ultima vreme tot zice: nu mai zic nimic!”

T: Deci aveţi sentimentul ca el vă obligă să aveţi aceeaşi părere cu el prin presiunea morală ce o exercită?
P: Nici nu cred că această constrângere porneşte de la el, ci de la mine. Iau lucrurile prea în serios. Uşor mă poate face nesigură de mine, fără ca să vrea asta în mod expres. Totdeauna am corelat binele meu şi 1-am făcut dependent de dispoziţiile altora. 

T: Ziceţi că: m-am făcut dependentă?
P: Da, totdeauna a mers aşa. Aşa a funcţionat. Acasă, peste tot!

T: Dacă vă faceţi singură dependentă, atunci puteţi de fiecare dată să hotărâţi singură, dacă de DATA ASTA, doriţi sa vă faceţi dependentă. Cred că acum e deja destul de clar că libertate potenţială există (dă aprobator din cap). 

P: Da!
T: Şi cum aţi putea preceda? 

P: (pauză)
T: De ex. aţi putea spune soţului când vine acasă: Văd că ai cutare sau cutare dispoziţie, eu am azi cutare sau cutare nevoie. Ia să vedem ce s-ar putea face! Ce părere aveţi? 

P: Bine!
T: Aţi putea pana data viitoare, să conveniţi cu soţul, ca de acum încolo, fiecare din Dvs. să-şi exprime cerinţele proprii, fără pre​tenţii, doar simpla expunere. Ar fi bine pentru Dvs? 

P: Da, dar GREU! La fixarea următoarei ore de terapie, deja din nou îşi face griji, ca va lua prea mult timp terapeutului…

Îi reuşeşte să realizeze ce şi-a propus cu soţul. După trei luni (6 şedinţe ?) pacienta a depăşit depresia, dar desigur terapia nu a fost încă încheiată.

Elementele  terapeutice din acest fragment:

1. Clarificarea atitudinii şi faţă de nevoile ei (AD);

2. Realizarea faptului că o abordare a necesităţilor proprii precum şi a celor din jur e posibilă (libertate);
3. Activarea persoanei prin găsirea de soluţii în problemele concrete  şi a modurilor de abordare (Activare)
                                                    III.  SENTIMENTUL DE GOL (VIDUL)

Până acum s-a discutat cum anume îşi abordează depresivul spiritualitatea sa subiectivă. (Capacitatea de a te confrunta cu lumea, de a  lua hotărâri proprii, cu care să poţi fi de acord, decurgând din cele trei existenţiale: Spiritualitate, Libertate şi Responsabilitate).

În acest capitol ne îndreptăm spre fenomenele spiritualităţii obiective şi vrem să vedem cum abordează depresivul sensul şi valoarea. De fapt despărţirea aparentă între spiritualitatea subiectivă şi obiectivă este o ficţiune, ele în realitate nefiind separabile. Existenţa nu se poate  împlini dacă nu sunt luate în considerare sensul şi valoarea. 

Unele afirmaţii făcute în capitolele anterioare, devin inteligibile abia prin felul de abordare pe care îl practică depresivul cu sensul şi valorile. Faptul că depresivul nu cunoaşte ceea ce este bine şi important este legat de faptul că depresivul nu percepe în viaţa sa personală VALOAREA PROPRIE.

„Mă încurcă faptul că mă pot transpune prea bine în alţi oameni. Asta m-a dus acolo că nu am mai avut nici o linie proprie în depresia mea, pentru că am putut să înţeleg totul din orice unghi de vedere. Nu am mai ştiut unde mi-e locul meu: am pus totul sub semnul întrebării, ca într-o dependenţă; toate valorile personale, religioase, orice auzeam despre mine şi chiar afirmaţiile mele. Nesiguranţa creştea înspăimântător. Eram ca şi cum aş fi vrut să mă chinui singură. Am ajuns la stadiul final când mi-am spus: nu există nimic bun, nu există valori, fiindcă omul însuşi e rău. Aceste gânduri au lucrat în mine permanent şi m-au epuizat. Nici n-am mai ajuns să vorbesc de atâta gândit. Am amuţit. N-am mai avut nimic de spus la orice ar fi fost”.

Această redare a unei femei cu depresie endogenă arată plastic orbirea pentru binele situativ. Depresivii dacă reuşesc să trăiască pe alocuri o valoare, atunci doar în sensul că ar fi „agreabilă”.

T: Spuneţi că în viaţa Dvs. totul a fost atât de rău. Există ceva despre  care aţi putea spune că e „bine”?

P: (s-ar părea că pacienta nu înţelege întrebarea)

T: Această convorbire este „bună”?

P: Ce e bine?

T: E bine că stăm împreună şi ne întreţinem?

P: E mai simplu să mă plâng, şi dacă mi-aţi spune ceva frumos, m-ar linişti.

                                      3.1. CONFUZIA DINTRE BINE ŞI PLĂCUT
O valoare este obiectivă pentru că este legată cu un anumit lucru.  Depresivul nu percepe binele la un lucru, ci percepe doar propriile simţăminte pe care le observă în prezenţa obiectului respectiv. Dacă e vorba numai de un simţământ plăcut, atunci declanşatorii sunt interşanjabili, atâta timp cât produc sentimentul respectiv. Când plăcutul e văzut ca „bine”, atunci se confundă dimensiunea psihică cu cea noetică. Prin această greşeală el neglijează realitatea omenească. Lumea îşi pierde valoarea ei proprie, iar pentru persoană valorile îşi pierd durabilitatea. Pentru că ceea ce este plăcut, este extrem de trecător. Plăcutul nu are durabilitate, căci adaptarea e prea rapidă. Toate valorile aparente însă dispar odată cu estomparea senzaţiei de plăcut.

P: Să te plângi e mai simplu (şi de fapt asta face toată viaţa ei).

Soţul ei, tatăl, toată familia îi reproşează asta. Ea plânge, pentru că sub tensiunea situaţiei, asta e cel mai plăcut.
„Toţi oamenii trăiesc pentru asta, ca să le fie plăcut”, consideră ea.
O altă pacientă: „Mi-e dor de prietenul meu!”
"De ce, pentru a-i da ceva sau pt. a primi ceva?"
"Pentru ca să primesc ceva".
Deoarece plăcutul este trecător, trebuie foarte curând căutat ceva nou. Se ajunge la o spirală, ca într-un comportament dependent. Plăcutul are efectul valiumului, dar nu împlineşte motivul profund al căutării. Este aşa de parcă depresivul s-ar fi ospătat la masa bogată a vieţii, atunci când a gustat ceva "plăcut". Dar nu a mâncat destul şi se scoală cu o foame şi mai mare de la masă. Cerinţa de mai mult creşte, el devine nesăţios, cerând atenţie, consolare, ajutor. Cei care lucrează cu depresivi cunosc acest lucru. Pentru împlinirea existenţială, plăcutul nu e mai mult decât un "popcorn axiologic".
Evadarea de sub presiune poate fi plăcută pentru om pentru că apucă să mai răsufle. Admiraţia abţinută prin valori sancţionate de societate poate fi râvnită şi ea de depresiv. De ex. un pacient citeşte multe zile pentru a fi format. El duce corespondenţă internaţională pt. că astfel poate fi apreciat şi-şi poate crea impresia că este iubit. 

Plăcut e şi orice fel de materialism. „Materialismul meu a fost tot​deauna unicul meu izvor de fericire!”, spunea un pacient. Niciodată nu s-a putut sătura de el. A devenit bogat, dar stresul a devenit tot mai mare. A început să lase lucruri nerezolvate. Problemele nerezolvate 1-au ros şi i-au conferit un sentiment de gol şi mai puternic. Imaginea de sine a ajuns periclitată.
                                            3.2. ÎNTEMNIŢAREA ÎN SUBIECTIVISM
"Plăcut" este un simţământ în subiect, dar nu o calitate obiectivă. În fragmentul anterior era clar ca prin orientarea spre plăcut se face o confuzie între dimensiunea  psihică şi cea noetică. Paralel cu aceasta se constată şi o confuzie între subiectiv şi obiectiv. Atât de preocupat e depresivul cu umplerea golului său interior, încât se agaţă de fie​care fir de pai şi orice îi pare destul de bun, în nenorocirea sa. El foloseşte obiectele pentru sine pt a se reechilibra din suferinţa sa, care 1-a făcut nesăţios, avid. Dar el nu se orientează înspre lucrul obiectiv, înspre un sens sau o valoare. Autotranscendenţa dispare. Simţământul său de gol interior îl face să creadă că n-ar avea o bază de pornire pentru "pasul existenţial spre exterior". Depresivul se scufundă în propria-i neputinţă şi este inundat de reacţia sa cauzată de vacuumul său existenţial. (Frankl): De însetarea sa după viaţa inaccesibilă.
Aproape întotdeauna acest tablou e umbrit de o anxietate specifică, o frică de a nu fi respins şi de frica de a nu rămâne de unul singur cu propriul gol interior. Pentru a-şi menţine atenţia şi pt a nu ajunge la conflicte, pacientul ia totul asupra sa. Renunţă mereu. Această situaţie devine din ce în ce mai apăsătoare.

3.3. EXTENUARE PRIN PIERDEREA SIMŢULUI PENTRU SENS.
Autotranscendenţa scăzută aduce cu ea situaţia ca depresivul să nu aibă valori experimentale autentice. El nu se preocupă cu adevărat de frumuseţea lucrurilor, nu trăieşte îmbogăţirea prin ele. Dar omul nu-şi primeşte puterile numai prin regenerare, ci şi prin valorile din exterior care îl împlinesc, îl îmbogăţesc. Dacă lipsesc valorile trăirii, viaţa fiecărui om se devastează încetul cu încetul. Puterile sunt secătuite.
Valorile trăirii se pot experimenta desigur şi prin realizări proprii. Când însă valorile create sunt permanent devalorizate, cum e cazul la depresivi, atunci lipseşte satisfacţia faptului împlinit. Consumul de energie, în ochii depresivului, pare că „n-ar fi meritat” şi motivaţia pentru străduinţe noi este blocată. Aceste tendinţe de devalorizare sunt expresia inaccesibilităţii valorii fundamentale, la cele mai profunde simţiri personale. 

                                   3.4. INACCESIBILITATEA VALORII FUNDAMENTALE
Simţământul E BINE CĂ EXIST (Seinserlesniβ) la depresiv este inaccesibil sau chiar necunoscut, Multiplele plângeri  ale depresivului sunt de fapt expresia sentimentului de  bază depresiv, adică acela că ar fi mai bine dacă nu ar exista. Deoarece această trăire a valorii fundamentale (Seinserlesniβ) reprezintă o condiţie obligatorie pentru perceperea oricărei valori, depresivul nu va percepe nimic ca "bun", ci în cel mai bun caz ca plăcut, pt. că satisface necesităţi psihice.

                                  3.5. HIPERREFLEXIA AUTOVALORII, a însuşităţii (= a ceea ce-mi este propriu)
Este de la sine înţeles, ca la o astfel de lipsa cronică de „hrană sufletească”, adică a valorilor în viaţă, se instalează o hiperreflexie asupra valorii. Depresivul, fără să vrea, porneşte de la punctul cel mai potrivit: adică valoarea propriei sale vieţi. Permanent sunt ocupaţi de valoarea de sine. Valoarea sinelui însă nu poate fi înfăptuită doar unilateral dinspre persoană, ci poate fi înfăptuită numai trecând podul autotranscendenţei. Beck şi Ellis atrag atenţia asupra faptului că depresivii sunt permanent preocupaţi să se valorizeze pe ei înşişi sau să se lase valorizaţi de către alţii.
Eu însumi am găsit patru feluri de gândire în legătura cu hiperreflexia valorii de sine:
1. Supraaprecierea exteriorităţilor
2. Autoapreciere în oglinda celorlalţi
3. Gândire negativistă
4. Autocompătimire şi descurajare preliminare.
                                                              ETAPELE TERAPIEI

În terapia existenţial-analitică şi logoterapică a depresivilor, pacienţii trec, după experienţa mea,  prin patru stadii:
1. La începutul tratamentului conversaţiile oglindesc PRĂPASTIA DINTRE GÂNDIRE ŞI ACŢIUNE (1) care abia acum i se conştientizează pacientului. Ei observă că permanent se reţin în domeniul posibilităţilor şi se lasă conduşi de presupuneri.
"Lucruri ca: "Hotărârile trebuie luate de la caz la caz" m-au paralizat mai totdeauna.    Mi-am dorit întotdeauna reglementări, ideologii, teorii, care să includă decizia. Şi fiecare atitudine a mea a devenit imediat ideologie. Am trăit numai din presupuneri". 

După conştientizarea acestui comportament greşit existenţial şi cognitiv şi după primele încercări de unire a gândirii cu acţiunea, urmează:

2. Faza de SUPĂRARE ŞI FURIE. Furia este deja o primă protecţie faţă de depresie, pt. că îl ţine pe om în activitate, care astfel nu mai cade în pasivitatea depresiei. Pacienţi nedepresivi, dar care ar avea toate motivele să fie depresivi, se feresc de depresie prin furie. O experienţă asemănătoare fac pentru prima oara şi depresivii în acest al doilea pas. 3. Încetul cu încetul apare tristeţea, suferinţa. Neputinţa fiind de​păşită, tristeţea nu duce la resemnare. Acuma are loc prelucrarea vieţii pierdute şi găsirea unei noi atitudini faţă de ea. Această fază se termină prin apariţia unei linişti interioare şi a unui calm detaşat.
4. Ultima faza în terapie este caracterizată printr-un REALISM OBIECTIV. Pretenţiile exagerate sunt abandonate. Pacienţii sunt dispuşi sa facă lucrurile şi atunci când ele se vor dezvolta într-un cadru modest. Ei încep să păşească, învăţând să aprecieze valoarea pasului singular şi nu neapărat spectaculos.
Rezumatul stadiilor terapeutice:
1. Prăpastia dintre gândire şi acţiune devine conştientă. Preponderenţa presupunerilor scade.
2. Mirare, supărare, furie.
3. Tristeţe, doliu.
4. Realism şi abandonarea pretenţiilor exagerate. 

Terapia se desfăşoară, în paralel, în cinci paşi. Stadiile îmbunătăţirii pacientului nu se pot corela neapărat cu paşii terapeutici descrişi mai înainte, ci prezintă o anumită fluctuaţie în cadrul terapeutic. 

Paşii terapeutici oricum pot varia, în funcţie de cerinţe.
1.  Primul pas: RAPORTAREA LA PREZENT
Pacientul este pus din nou În legătură cu sensul vieţii. Fiecare AICI şi ACUM, are întrebări de pus, care cer răspuns. Se vor face exerciţii pentru ca pacientul să nu ocolească întâmplările actuale, să nu fugă de ele. Aceasta începe deja cu faptul că nici de boală nu trebuie fugit. Se va obiectiva maladivul (autodistanţare şi conştientizarea capacităţilor personale). De ex. Cum ar putea bolnavul accepta depresia; Ce ar putea face... să se odihnească… mici activităţi? Ceea ce ar fi cel mai rău, ar fi să se lase copleşit de dorinţa că situaţia lui ar trebui să fie altfel.
2.   EXERSAREA   LUĂRII   DE   ATITUDINE
Pacientul trebuie să înveţe să-şi formeze păreri proprii şi să ia o anumită atitudine. Deseori se întâmplă că pacienţii pun întrebări în legătură cu semnificaţia bolii lor.
3. ELIBERAREA
Se lămureşte cu pacientul procesul de a se lasă forţat. In cazul ca se constata frica de frica la pacient, se pot folosi atât intenţia para-doxa, cat si elemente din ea.
4. EDIFICAREA CÂMPULUI VALORIC

Uneori va fi nevoie şi de folosirea  metodei "trăirii valorii fundamen​tale" (Längle, 1984). Pe lângă revitalizarea experienţei valorii funda​mentale, trebuie să se producă şi deschiderea spre valorile experimen​tale (Erlebniswerte). De mare valoare este şi orientarea spre activi​tatea creatoare, stabilindu-se dinainte ce anume ar putea fi catalogat drept succes!
         Pentru stabilizarea îmbunătăţirii şi ca o protecţie faţă de recăderi depresive, se va urmări metodic concretizarea responsabilităţii. Profunde simţăminte de vinovăţie, produse prin vină autentică sau vină imaginară, trebuiesc prelucrate pt. a le recunoaşte efectele dăunătoare.
O pacientă s-a căsătorit cu soţul ei fără să-1 iubească, din calcul, de frica de a rămâne nemăritată. Ani de-a rândul s-a luptat cu un sen​timent de vinovăţie, până în cele din urmă uitând chiar motivul lui. Soţul s-a comportat tot mai imposibil, aşa încât a devenit o povară permanentă pentru ea. Subconştient, ea şi-a zis, că aceasta i se întâmplă pentru că s-a făcut vinovată faţă de el. De aceea a şi suportat orice din partea lui. Înjosirile permanente au dus-o până la urmă la depresie.
Tratamentul logoterapeutic al depresiilor operează cu capacitatea centrală a omului de a lua o atitudine faţă de evenimentele exterioare şi interioare. Acesta e NUMITORUL COMUM al tuturor paşilor terapeutici. Paşii enumeraţi mai sus se pot aplica în toate situaţiile în care se impune o schimbare de atitudine. Desigur obţinerea unei schimbări de atitudine e posibilă nu numai prin aplicarea metodei enunţate. Foarte preţioasă în tratamentul depresiei este îndrumarea pe care a dat-o Frankl pacienţilor săi, de a nu fi necăjiţi în plus şi de faptul că au o depresie. În tratarea depresiilor grave endogene se mai arată a fi de mare ajutor următoarea idee, pentru a evoca o nouă atitudine faţă de depresie. Se ştie că depresivul suferă de sentimente de vinovăţie fiindcă nu face lucrurile pe care ar trebui să le facă. Se impune o uşurare a pacientului, mai ales când există pericolul suicidului. Trebuie să-şi dea seama, că nici nu poate fi vorba de vină adevărată, fiindcă el acum nici nu ar fi în stare, nu ar PUTEA face nimic.
"Vreţi o dovada  că nu PUTEŢI acuma să faceţi nimic şi deci nici nu puteţi fi vinovat?" Doar VREŢI să faceţi atâtea lucruri, dar pentru că nu PUTEŢI, suferiţi! Sunt convins, că dacă aţi fi în stare să faceţi lucrurile pe care ar trebui să le faceţi, atunci le-aţi face imediat, chiar şi cu tensiune dureroasă!"
Amintesc acum câteva strategii greşite pe care le folosesc depresivii şi care îi duc la eşec:
1. A da atenţie la ceea ce cred ceilalţi despre tine şi supunere pentru a obţine atenţia celorlalţi
2. A se lăsa constrâns (pentru a realiza indiferent ce)
3. Lăsarea problemelor nerezolvate pentru altele aparent importante. Supracontrolul apare datorită unui Supra-Ego prea sever, care îl "roade" pe pacient din interior, ceea ce din punct de vedere existenţial se explică printr-o "imagine de sine" periclitată 

4. Mai multe lucruri se fac concomitent. Apare tactica de a recupera cele neîmplinite
5. Activitate permanenta. 

6. Veşnica INCERTITUDINE privind totul şi toate. Pentru a exclude pe cât posibil toate greşelile, pacientul se află într-un permanent galop de probă a gândurilor.
RĂDĂCINA EXISTENŢIALĂ A DEPRESIEI
Dacă rezumăm acest capitol, putem înţelege bine de ce depresivul suferă de slăbiciune în hotărâri. Adevărata hotărâre se poate lua prin ancorarea în valoare şi sens, proprie posibilităţilor existente. Indecizia, slăbiciunea pulsiunii de pornire, tulburarea stării generale, afectivitatea negativă sunt, de fapt, simptome secundare ale depresiei, privite din punct de vedere analitic existenţial.

Ca SIMPTOME PRIMARE dpv analitic existenţial se găsesc:
1.  Confruntarea perturbată cu lumea dinafară şi dinăuntru
2.  Netrăirea libertăţii şi a responsabilităţii (sentiment de neputinţă)
3. Orbire faţă de lumea sensului şi a valorilor (sentiment de gol). 

Depresivul nu ajunge la o EX-SISTENŢĂ satisfăcătoare, valoroasă. Lumea sa este o lume a lipsei de valori, a negativului, a vinovăţiei şi deficientului.
În practica A.E. s-a cristalizat în decursul timpului că tulburările funcţiilor existenţiale de bază au o rădăcină comună. Numai atunci se ajunge la tulburarea acestor funcţii, când valoarea FUNDAMENTALĂ a omului este rănită. Depresivul nu poate să spună despre el: "Sunt şi e bine că sunt". Aceasta este baza reuşitei vieţii.
Depresia se centrează asupra acestei întrebări majore a fiinţării negăsindu-i un răspuns adecvat, ratează raportarea la valoare.
VALOARE  FUNDAMENTALĂ 

TULBURATĂ

VALOAREA PERSOANEI                                                                    ORBIRE FATA DE VALOAREA 

Percepută negativ                                                                                                OBIECTELOR

                                                                        Lipsa rezonanţei
Motivaţie scăzută pt confruntare
Sentiment de neputinţă

Sentiment de gol
Imag.2: Focarul existenţial de la care porneşte depresia
PASIVIZARE – DEPRESIE 

OPOZIŢIE interioară (prin oboseală, extenuare, descurajare, nesiguranţă)
GRIJĂ PERMANENTĂ - suprasolicitare

                                                - neajuns permanent

                                                           - autoimputare permanentă

                                                  - oboseală, extenuare

ACTIVISM PERMANENT - pt. a scăpa de golul interior
· pt. a fi apreciat de ceilalţi 

· pt. a rămâne integru faţă de sine însuşi, pentru a fi mulţumit de sine
Frica de respingere şi de vinovăţie
Compensare prin confirmări prin ALŢII din afară
III/SENTIMENT DE GOL


          I/DEFICIENŢA SIMŢULUI                                                           II/SENTIMENT DE NEPUTINŢĂ,  

                   REALITĂŢII                                                                                            INCAPACITATE

   
ACCESUL FAŢĂ DE VALOARE
TULBURAT 

REJECŢIE                                             (axiologic)                                  VINOVĂŢIE

(sociologic)                                                                                             (moral-religios)
EVIDENŢA FIINŢĂRII PROPRII 

TULBURATĂ (SEINSERLEBNIS)

(ontologic)
Imag. 3: Arată cum este de înţeles depresia ca a problemă axiologică. Stingherirea experienţei valorice stă în legătură cu trăirile sociologice şi moral-religioase, dar în primul rând cu experienţa ONTOLOGICĂ DE BAZA tulburată. Modelul tipic de evoluţie a depresiei.
Dacă valorile care sunt intrinsece lucrurilor nu sunt "energizate" de VALOAREA FUNDAMENTALĂ, atunci lipseşte "efectul de magnet", care face să ne simţim atraşi de valori. Depresivul stă la distanţă de valori şi trăieşte sentimentul că nu se poate apropia de viaţă. Sentimentul de valoare este amorţit. Valorile nu sunt resimţite de către depresiv în mod real în preţiozitatea lor, ci sunt sesizate doar ca posibilităţi (inaccesibile), datorită cărui fapt depresivul înclină să se oprească în domeniul posibilităţilor. Omul poate accede la valori cu toată inima, numai dacă le consideră preţioase. Numai astfel capătă proporţii ome​neşti. Dacă nu-i reuşeşte asta, valorile rămân doar posibilităţi străine de el, cu un iz de "trebuie", care nu-1 mişcă în profunzimile sale.
Depresia este problema valorilor absente. Nici o mirare că într-o vreme de pierdere de valori cresc depresiile. În ultimă analiză depresia se bazează pe o trăire tulburată a fiinţării (Seinului). Pe lângă tulburarea bazei ontologice se mai adaugă  cu efect întăritor şi rădăcinile sociale şi moral-religioase.
Este interesantă o comparaţie a depresiei cu anxietatea. Amândouă tablouri au anumite asemănări. Atât la anxietate cât şi la depresie predomină reprezentarea realităţii ca o posibilitate. Dar dacă amândoi, anxiosul şi depresivul, trăiesc cu o realitate construită ipotetic, atunci în ce anume constă diferenţa? 

Constă în TRĂIREA VALORII FUNDAMENTALE.
                                                                       ANXIETATE                                    DEPRESIE

                                                                           ipotetic                                            ipotetic
                                                                                Reprezentanţa realităţii ca posibilitate

Raportul cu REALITATEA                       
Raportul faţă de                                                 perceput ca                                           dorit ca

PROPRIA PERSOANĂ                                     POZITIV                                           POZITIV

                                                                                         Valoarea de SINE


TRĂIREA VALORII                                      EU = +                                            EU = –

FUNDAMENTALE
Imag. 4: Cu unul şi acelaşi raport faţă de realitate, nevroticul anxios se deosebeşte de depresiv prin raportul său faţă de propria-i persoană (EU).
Omul care suferă de anxietate îşi percepe valoarea intrinsecă drept pozi​tivă, de regulă chiar ceva exagerat. Depresivul dimpotrivă râvneşte după o valoare intrinsecă pozitivă, căci reprezentarea realităţii ca posibilitate cuprinde la depresiv nu numai realitatea exterioară, ci şi pe cea interioară. În măsura în care el îşi conferă eventual o valoare proprie, aceasta are doar un caracter ipotetic.
Pentru nevroticul anxios, realitatea este ameninţător de aproape. El scapă prin FUGĂ. Raportul depresivului cu realitatea are o alta nuanţă: el neavând nici o valoare proprie, pericolul de a fi distrus de realitate nu este o ameninţare pt. el. El suferă mult mai mult de faptul că nu poate intra cu ea într-un contact real. Din punct de vedere existenţial, cunoscuta "Triada Beck" (depresivul se vede pe el însuşi, mediul înconjurător şi viitorul său negativ) nu este numai o perspectivă deformată a lumii, căci felul de a o vedea aşa este chiar logic şi îndreptăţit, ţinând cont de condiţia sa de trai.
Depresivul se vede negativ - deoarece se percepe negativ (valoare proprie intrinsecă tulburată)
Depresivul vede mediul său înconjurător negativ - deoarece el şi-1 face astfel (strategii tulburate)
Depresivul îşi vede viitorul negativ - deoarece şi-1 pulverizează singur prin absenţa raportului său cu actualitatea, prin definiţia sa neconcretă privind succesul etc.
Depresivul poate chiar fi văzut ca un REALIST (Layne, 1983), fiindcă el are de fapt, toate motivele pentru aprecierile sale negative. Şi pt. că depresivul este realist (poate mai mult decât normalul) nu-i putem scoate din cap gândurile sale negative. Vede lumea treaz şi clar. Cu toate că are o reprezentare supra(hiper)realistă a tuturor posibili​tăţilor şi a tuturor obligaţiilor, el nu ajunge totuşi să se apropie de realitate. Posibilităţile şi obligaţiile îl lasă rece. Ele stau sub presiunea ucigătoare a OBLIGATIVITĂŢII. Depresivul posedă de fapt oimagine realista asupra lumii, dar are o pozitionare contorsionata fata de ea, inspecial in ce priveste actiunarea. De fapt este un „hiperrealist“,caci cunoaste realitatea si in consecinta este foarte precaut. Dar depresivuzl nu este niciodata „Obiectivist“, care ar putea lasa lucrurile asa cum sunt.

Viziunea sa realista sta sub mostenirea dificila a cognitiei sale. In ceeea ce ar putea sau ar trebui sa fie apare in mod imspaimantator neantul care-l ameninta: caci ceeace nu este inca, poate niciodata sa nu  fie.

